**Horde** er et australsk unblack metal-band som opprinnelig bar navnet **Beheadoth**. Bandet er soloprosjektet til den australske musikeren Jayson «Anonymus» Sherlock (tidligere medlem i Mortification og Paramaecium).

*Hellig Usvart*, Hordes eneste studioalbum, ble utgitt på selskapet Nuclear Blast i 1994. Encyclopaedia Metallum beskriver det i en kritikk som «albumet som grunnla sjangeren Christian black metal»: 

«Though Vomoth with its single track "Beyond the Gates" does predate Horde (and may or may not have been the same person behind it), it is Horde and its *Hellig Usvart* that is ground zero for Christian black metal.»
Horde var ikke det første bandet, men albumet var det første som ble en suksess på det generelle markedet.

Om Hordes tekster skrev Didrik Søderlind i *Morgenbladet* 6. februar 1995 blant annet:

«... Her slutter spøken, og det blodige alvoret tar over. Anonymous snerrer frem sin indignasjon over menneskeforakten og ondskapen som dyrkes i Black Metal-miljøer. For ham er Jehova Herre, og med Skriften i hånd stormer han inn i den sorte messen og slipper menneskeofferet løs. Den Onde er ikke noen lekekamerat, her er det på tide å ta seg selv i nakken. Det som ved første øyekast ser ut til å være en parodi på tekstenes form, ved å snu klisjéene på hodet, viser seg ved nærmere blikk å være et alvorlig angrep på innholdet. Enkelte ting spøker man ikke med, ser ut til å være hans bottom line.»
Hordes første liveopptreden fant sted under Nordic Fest i Oslo 3. november 2006, med Jayson Sherlock på trommer og vokalist, assisert av Kvest, Bøddel og Gestalt fra Drottnar. Simon «Pilgrim» Rosen fra Crimson Moonlight var gjestevokalist på «Invert The Inverted Cross».

Den neste liveopptredenen kom under Immortal Metal Fest i Finland 17. april 2010. Musikerne var de samme som under Nordic Fest i 2006, og de møttes igjen under Blast of Eternity-festivalen i Tyskland (november 2010).

Bandmedlemmer
-------------

* Jayson «Anonymous» Sherlock – vokal, trommer (1994–), bass (1994), gitar (1994)

Live-musikere
* Simon «Pilgrim» Rosen – vokal (2006, 2010)
* Karl Fredrik «Kvest» Lind – gitar (2006, 2010, 2012)
* Bengt «Bøddel» Olsson – gitar (2006, 2010, 2012)
* Håvar «Gestalt» Wormdahl – bass (2006, 2010, 2012)

Diskografi
----------

Studioalbum
* *Hellig Usvart* - (1994) på Nuclear Blast Records

Livealbum
* *Alive in Oslo* - (2007) på Veridon Music
* *The Day of Total Armageddon Holocaust* - (2007) - Videoalbum fra konserten i Oslo

Referanser
----------

1. 1 2  *Metal Injection*: «Essential Black Metal Listening: Horde *Hellig Usvart*», datert 24. februar 2014 (Besøkt 10. februar 2016)
2. ↑  *Encyclopaedia Metallum*: «Horde *Hellig Usvart*» av thejoker, 2011 datert 8. juli 2011 (Besøkt 10. februar 2016)
3. ↑  Didrik Søderlind: «musikkOpp-ned oppnedkors!» i *Morgenbladet*. Oslonett. 6. februar 1995. Arkivert 1. januar 2008 hos Wayback Machine. (Besøkt 11. februar 2016.)
4. ↑  *ALIVE IN OSLO*, albumomtale på gutenberg.us. (Besøkt 10. februar 2016)

Eksterne lenker
---------------

* (en) Horde på Discogs Rediger på Wikidata

* (en) Horde på MusicBrainz Rediger på Wikidata

* (en) Horde på Encyclopaedia Metallum Rediger på Wikidata

* (en) Horde på Songkick Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** MusicBrainz **·** Discogs
 |